Feladatkiírás

**Filmtár**

Készítsen filmeket nyilvántartó rendszert.

Minden filmnek tároljuk a:

* címét
* lejátszási idejét
* kiadási évét

A **családi filmek** esetében korhatár is van, a **dokumentumfilmek** esetében egy szöveges leírást is tárolunk, **romantikus filmek** esetében a férfi és női főszereplők nevét tároljuk el. Tervezzen könnyen bővíthető objektummodellt a feladathoz!  
Demonstrálja a működést külön modulként fordított tesztprogrammal! A megoldáshoz **ne** használjon STL tárolót!

Pontosított specifikáció:

A feladatban egy adatbázist kell kezelni. A programnak tudnia kell új filmet hozzáadni, filmet törölni, és a filmeket kilistázni. Továbbá képes legyen az adatbázis tartalmát fájlba kíírni, és fájlból beolvasni.

Dinamikus memóriakezelésre lesz szükség, hiszen akárhány film lehet a rendszerben. STL-t nem használhatok, ezért saját, tárolásra alkalmas osztályt kell írnom.

OOP tekintetében a 3 filmműfaj külön osztályokat alkot, amelyek közös alaposztállyal rendelkeznek.

Parancssoros alkalmazás lesz, grafikus felhasználói felületet nem szükséges hozzá.

A teszteléshez gtest\_lite ellenőrző csomagot igyekszem hasznáni, és a memtrace környezetet is igénybe veszem.